Helene Tedre
Helene Tedre (sündinud 12. juunil 1972) on eesti kultuuriametnik ja suhtekorraldaja. Ta on lõpetanud 1990. aastal Pärnu 1. Keskkooli, 1995. aastal Tallinna Pedagoogikaülikooli infoteaduste alal ja 2000. aastal Eesti Kunstiakadeemia kunstiteaduse erialal. 1991. aastast töötas ta kaksteist aastat Eesti Televisiooni teadustaja-saatejuhina. 2000. aastast oli ta ametis Tallinna Kultuuriväärtuste Ametis, 2006. aastast kunstinõunikuna Kultuuriministeeriumis ja 2009. aastast kultuurinõunikuna Eesti Suursaatkonnas Moskvas. Seejärel on ta töötanud kommunikatsioonijuhina Eesti Ajaloomuuseumis. 1990. aasta Miss Estonia võistlusel pälvis ta teise printsessi tiitli. 1997. aasta Eurovisiooni lauluvõistlusel edastas ta Eesti antud punktid.